گنوکیں دل ترا لوٹیت ءُ لوٹیت
دمانے سد بر ءَ لوٹیت ءُ لوٹی
نہ زاناں آدم ءِ زات ءَ را چونیں
شتگ ماھ ءِ سر ءَ لوٹیت ءُ لوٹی
منی پئیم ءَ پہ یکے دل نہ بندی
اے ملا مھشر ءَ لوٹیت ءُ لوٹی
کپوتے بئیت گنجیں مکران ءَ
کھیرے جمبر ءَ لوٹیت ءُ لوٹی
پت ءَ ساری پہ ھاک ءَ ھاک بوتگ
مبارک کمبر ءَ لوٹیت ءُ لوٹی
شھاری للک ءَ چٹیت ریکاں
اے دریا سمبر ءَ لوٹیت ءُ لوٹی
شپ ءَ وپت ءَ ءُ سھب ءَ واب کپتگ
نوں روچ ءَ دیگر ءَ لوٹیت ءُ لوٹی
تو ڈولی شیھ مرید ءِ باج بُرتگ
تئ ھانی چاکر ءَ لوٹیت ءُ لوٹی
ڈولی بیگ